
A Kolozsvári Magyar Királyi Ferenc József Tudományegyetem története az első világháborúban

Kulcsszavak: egyetem; kolozsvár; háború; tanár; diák
Talán nem kérdés, hogy úgy a város, mint a város neves egyeteme a Szerbiának küldött hadüzenetet ujjongással, éljenzéssel, és a győzelem legfőbb bizalmával fogadta. 1914-ben a Kolozsvári Magyar Királyi Ferenc József Tudományegyetem hallgatói és tanársegédei, valamint gyakornokai felemelt fővel indultak a frontra, már az első háborús tanév megkezdése előtt. 1914-ben, és az azt követő években is megtettek mindent az egyetem kötelékébe tartozók a fronton, és a város területén is, hogy legfőbb erejükkel hozzájáruljanak hazájuk győzelméhez. Az eufórikus hangulat ugyanakkor a folyamatos infláció, az egyetem megannyi termének lefoglalása, és a hősi halottak hírének következtében egyre inkább alábbhagyott, és a rettenthetetlen kitartás már a háború közepétől elkezdett az oly távolinak tűnő béke iránti vággyá átalakulni. Ez a vágy pedig később Erdély, és az egyetem elvesztése iránti – sajnos megalapozott – félelembe vedlett át…



